Una mà de contes - Blogs - Super3 El programa
Acompanyat per l’equip del programa, l’Alfons ha anat a l’escola Pere Vila per trobar-se personalment amb les nenes i nens de les classes 2B i 2C per felicitar-los i parlar sobre com cuidar-se els ulls. Sabíeu que les pantalles dels aparells electrònics com ara els mòbils, tabletes, ordinadors i televisors emeten una llum blava que fa que els nostres ulls i el nostre cervell tinguin la sensació de que es de dia, encara que sigui de nit! Per això es millor no fe servir pantalles quan ens anem a dormir si volem descansar be i aixecar-nos el dia següent amb més energia!
Ja ha arribat el dia i la Fira del llibre infantil i juvenil de Bolonya ja és aquí! Com sabeu la cultura catalana és la convidada d'honor d'aquest any. Un fet molt important perquè ajudarà a que els escriptors i il·lustradors catalans de literatura infantil i juvenil puguin ser coneguts arreu del món, i siguin traduïts i publicats a un munt de països. El programa Una mà de contes, que ja es veu per nens de més de dotze països, participa a tres de les activitats que ha programat l’Institut Ramon Llull per a l’ocasió. L’objectiu és explicar el nostre programa i com col·labora amb artistes, escriptors i amb les escoles de Catalunya. El dilluns dia 3, a la recepció oficial dels convidats d’honor, es passarà una selecció de capítols amb una mostra dels il·lustradors que han col·laborat amb Una mà de contes. El dia 4 el Manuel Barrios, director d’Una mà de contes, i l’Anna Manso escriptora i guionista del programa, participaran a la taula rodona Transmèdia: el mitjà és el missatge? Per parlar sobre l’experiència de treball a través del nostre web: com aquesta permet veure els capítols online, enviar participacions al taller de dibuix, llegir un munt d’informació i recursos adreçats als mestres per poder treure suc als nostres contes a l’aula, o crear contes tal i com hem fet amb algunes escoles.
I el dia 6, a la biblioteca Salaborsa, farem un taller amb les nenes i els nens de l’Escola Monterumici de Bolonya. Els explicarem el nostre programa, que s’ha emès ja a Itàlia, i després, a partir del conte “La nena i la lluna” de l’escriptor italià Antonio Prete, adaptat per l’escriptora Teresa Duran, crearem un munt de dibuixos que després ens serviran de base per a la producció d’un nou capítol. Per fer-ho més fàcil hem creat un tutorial en italià perquè els nostres amics de Bolonya, i tothom qui ho vulgui d’Itàlia, ho tingui més fàcil per conèixer què fem, pugui recuperar els capítols doblats a l’italià i puguin col·laborar amb nosaltres. Prometem explicar-vos-ho tot a la tornada! Categories: General
Sabeu què és la Jornada TACART? Imagineu un munt de mestres i professors tots junts, treballant, compartint experiències i parlant sobre com ensenyar educació artística, sobretot basant-se en noves tecnologies. I no només l'assignatura de plàstica, també totes les altres assignatures. L'art a l'escola i a l'institut. D'aquí el nom, fer taca i que s'estengui arreu. Per això ens agrada que ens hagin convidat a fer un taller. Així tots els mestres i professors que ho desitgin sabran com treballem i totes les possibilitats d'aquesta web per treure'n tot el suc possible a l'aula. El Manuel Barrios donarà el taller: Processos tècnics i estructura narrativa. I explicarà als assistents com poden fer ells mateixos contes a l'aula, agafant exemples d'altres col·laboracions que hem fet amb escoles, com el conte En Bao i els seus amics, que hem produït amb l'escola Pere Vila de Barcelona. També aprendran com enviar-nos participacions i fins i tot faran anar el nostre taller de dibuix. La Jornada Tacart serà el dissabte 18 de març a Lleida i aquí teniu el programa. Prometem explicar-vos com ha anat!
Tenim una gran notícia per compartir amb tots vosaltres: el programa Una mà de contes ha estat convidat a participar a la Fira del llibre infantil i juvenil de Bolonya! A Itàlia. La cultura catalana és la convidada d’honor d’aquest any a la fira, que tindrà lloc entre el 3 i el 6 d’abril. Organitzats per l'Institut Ramon Llull s’han preparat un munt d’activitats per donar-la a conèixer. Una mà de contes participarà a tres d’aquestes activitats. Per començar, el dia 3, durant la recepció oficial dels convidats d’honor, es podrà veure una selecció dels programes al llarg dels seus 16 anys d’existència. Han estat molts els il·lustradors que han col·laborat amb nosaltres i el programa és una mostra fantàstica del potencial creatiu dels nostres artistes. El dia 4 serem a la taula rodona Transmèdia: el mitjà és el missatge? Per parlar sobre la nostra experiència de treball a través del nostre web. Ja sabeu que a la web podeu tornar a recuperar tots els nostres contes. Tots! I també podeu enviar-nos les vostres participacions als tallers de dibuix, retall i edició. Algunes de les participacions les seleccionem per destacar-les a la web i properament per a emetre-les en pantalla. Però això no és tot. La web és, també, una font d’informació perquè pugueu treure suc als nostres contes, a casa i a l’aula, amb articles i documentació. O amb exemples de com crear vosaltres mateixos els vostres contes, tal i com hem fet amb algunes escoles. Mare meva, quantes coses haurem d’explicar! I per acabar, la cirereta. El dia 6, a la biblioteca Salaborsa, (una biblioteca impressionant) coneixerem nenes i nens d’una escola de Bolonya per fer un taller tots plegats. Els explicarem el nostre programa, que s’ha emès ja a Itàlia, i després, a partir del conte “La nena i la lluna” de l’escriptor italià Antonio Prete, adaptat per l’escriptora Teresa Duran, crearem amb els nens i nenes que assisteixin al taller, un munt de dibuixos que després ens serviran de base per a la producció d’un nou capítol del programa, que il·lustrarà des de Barcelona, l'artista italiana Cristina Spano. Per fer-ho més fàcil hem creat un tutorial en italià perquè els nostres amics de Bolonya, i tothom qui ho vulgui d’Itàlia, ho tingui més fàcil per conèixer què fem, pugui recuperar els capítols doblats a l’italià i puguin col·laborar amb nosaltres. I si voleu veure tot el programa d’activitats el podeu consultar aquí.
tutorial en italià Categories: General
Especials perquè estan escrites a partir de contes d'inspiració Zen, una tradició espiritual de la Xina i el Japó. I també són diferents i únics per com estan fets, amb peces del conegut joc del tangram, i amb petits il·lustracions amb tinta xinesa. Els personatges protagonistes també són especials i únics. Uns volen transmetre el seu saber, com el camperol a punt de morir que explica al seu fill que guarda un secret: El tresor de Keiken. D'altres són artistes que a mes de crear obres d'art, estimen tant el que fan que es prenen el seu temps. Encara que sigui llarg i calgui esperar: El dibuix del rei. I el darrer és un incansable treballador que fa un munt d'oficis, i entre feina i feina, de nit, somia ser una papallona... ¿o és just al revés?. El somni de la papallona. El guió i les il·lustracions són obra del Manuel Barrios, i el muntatge musical el signen la Montse Ané i l’Adrià Martínez. Amb l’assessorament del CERPIE de la Universitat Politècnica de Catalunya.
L'emissió serà els divendres a les 19:30 i després d’aquests 3 capítols, tornarem a emetre els 5 contes dedicats als drets humans. Ah, i ja ho sabeu, si voleu, podeu recuperar els contes sempre que ho desitgeu! Podeu veure El tresor de Keiken aquí.
09/02/2017: El sabater i els minairons Escrit per: Una mà de contes
Un, dos, tres, quatre i ara cinc! Són els contes que hem dedicat als drets humans. L’últim que faltava per estrenar és El sabater i els minairons, dedicat al dret a un treball digne. El conte explica la història d’un sabater que tenia molts fills i al que li calia fer moltes sabates per alimentar-los. El diable, que se les sap totes, li va oferir uns treballadors que no s’aturaven mai, els minairons, això sí, a canvi de la seva ànima. Un pacte que el sabater va acceptar però del que després es va penedir. Sort de l’astúcia de la seva dona que va saber posar a lloc al diable en persona! La història vol fer riure i pensar, a partir de situacions que ens poden ser properes. Tot s’hi val a l’hora de treballar? No és millor treballar en bones condicions? Són algunes de les preguntes que ens poden sorgir i sobre les que podem reflexionar després de veure El sabater i els minairons. El conte l’ha il·lustrat el Pep Montserrat i el guió l’ha escrit la Teresa Duran a partir de la llegenda dels minairons, uns follets fantàstics propis de la cultura popular del Pirineu. El podreu veure divendres a les 19:30 i ve acompanyat de la recomanació d’un llibre. No us el perdeu! I si el voleu tornar a veure ho podeu fer sempre que vulgueu aquí, a la nostra web. Categories: General
El conte del ruc i la somera comença així: “De mica en mica, ditada a ditada, vet aquí una història que no està acabada... i que és una rucada”. Ho és perquè el protagonista és un ruc orgullós de ser-ho. Es creu el millor. El més fort, treballador, resistent, elegant i mooooolt intel·ligent. Aquest ruc no té àvia! Vol, tant si com no, que tots els animals facin com ell. I és clar, quan es veu envoltat de bèsties fent l’ase, es queixa. I la somera el posa a lloc i li fa veure que s’equivoca i que no hi ha ningú que sigui superior pel sol fet de néixer d’una manera o de l’altra. Perquè aquesta història vol explicar-nos un dret, el de la igualtat de gènere, i s’inclou dins la sèrie de contes dedicats als drets humans. Les il·lustracions, aquestes ditades, guarnides amb dibuixos deliciosos i divertits, són obra de l’Arianne Faber, i el guió l’ha escrit la Teresa Duran. Per cert, si voleu conèixer més històries dedicades a animals, podeu tafanejar aquesta entrada de la nostra biblioteca on en tenim uns quants d’agrupats. Ens agradarà molt rebre visites com la vostra! I si voleu recuperar el conte ho podeu fer aquí, a la nostra web. Categories: General
26/01/2017: El somni de Jamila
Què somia la Jamila? Mira cap a l’horitzó i recorda. Al principi aquella línia fineta, fineta dibuixava dracs fantàstics, un vaixell pirata, un coet... Després la Jamila va anar a escola i dibuixava lletres i poemes. Però la Jamila ara viu en un lloc on no hi ha res de res, ni una casa. I és clar, somia en una casa calentona com la mel quan es torna caramel. Hi ha molts nens i nenes com la Jamila que somien el mateix. I que igual que ella es troben amb punxes que els barren el pas. La Teresa Duran, autora del guió, va pensar en les nenes i nens refugiats. Uns infants que tenen tot el dret a somiar en un futur millor. L’escriptor italià Antonio Prete va empescar-se un nou dret: el dret a l'horitzó. És a dir, el dret a somiar i imaginar allò que volem ser. I això és el que vol la Jamila, convertir aquell traç amable de l’horitzó, que s’ha convertit en punxes i barreres, en una casa calentona com la mel quan es torna caramel. No us perdeu aquest conte meravellós que ha escrit la Teresa Duran, amb el traç magnífic i poètic de la il·lustradora Olga Capdevila. Aquest nou conte de la sèrie dedicada als drets humans el podreu veure a les 19.30, i si no aquí mateix, sempre que vulgueu. Categories: General
En Bao fa amics ajudant als nens i les nenes a cuidar-se la vistaSharing a future: Crònica des de BolonyaSharing a future: Una mà de contes a la Fira del llibre de BolonyaUna mà de contes a la Jornada TACARTUna mà de contes a la Fira del llibre infantil i juvenil de BolonyaEl Pere i el Ramon fan una volta per TorredembarraContes amb tangramEl sabater i els minairons El ruc i la someraEl somni de Jamila
Blog de técnicas artísticas Build your wild self Comic creator Collage machine Cuentos ilustrados por niños Tate kids - Tales Tate kids - My imaginary city < maig 2017 >	dl.dt.dc.dj.dv.ds.dg. 12345678910111213141516171819202122232425262728293031 Amb el suport de